Source: http://www.malas.sk/cestovne-poriadky-timetables.phtml/zakon-o-obecnom-zriadeni.phtml?id3=61227
Timestamp: 2019-08-25 20:28:59+00:00
Document Index: 16181320

Matched Legal Cases: ['§ 2', '§ 20', '§ 20', '§ 4', '§ 13', 'súd ', 'súd ', 'súd ', '§ 20', 'súd ', '§ 20', '§ 20', 'súd ', 'súd ', 'Súd ', '§ 11', '§ 10', 'súd ', '§ 3', '§ 34', '§ 8', '§ 17', '§ 34', '§ 30', '§ 8', '§ 3', '§ 8', '§ 34', '§ 16', '§ 11', '§ 21', '§ 23', '§ 63', '§ 1', '§ 20', '§ 2', '§ 70', '§ 136', '§ 205', '§ 2', '§ 3', '§ 2', '§ 3', '§ 2', '§ 2', '§ 63', 'súd ', '§ 79', '§ 79', 'súd ', 'súd ', '§ 27', '§ 2', '§ 3', '§ 7', '§ 24', '§ 3', 'čl. 2', '§ 1']

Samospráva > Zákon o obecnom zriadení
(441.5 kB)369-zapracované_znenie_aj_s_dôvodovou_správou.doc
Pracovná verzia úplného znenia
zákona SNR č. 369/1990 Zb. o obecnom zriadení v znení neskorších predpisov
po zapracovaní návrhu zákona schváleného NR SR 9.2.2010, vrátane dôvodovej správy k jednotlivým novelizovaným ustanoveniam
(4) O inej zmene územia obce ako v odseku 3 rozhoduje so súhlasom obce obvodný úrad v sídle kraja, ak osobitný zákon neustanovuje inak. 2)
(5) zrušený od 13.6.2008
(6) zrušený od 13.6.2008
Vypúšťajú sa:
(7) účinnosť pozastavená od 1.1.2007
(8) účinnosť pozastavená od 1.1.2007.
(9) účinnosť pozastavená od 1.1.2506.
DS: Vypúšťajú sa ustanovenia, ktoré na základe rozhodnutia Ústavného súdu Slovenskej republiky nie sú v súlade s ústavou.
„(6) účinnosť pozastavená od 1.1.2007
(7) účinnosť pozastavená od 1.1.2007“
DS: Ustanovenie o moratóriu sa rozširuje o ďalší dôvod, a to vyhlásenie volieb do Európskeho parlamentu. Inštitút hlasovania obyvateľov obce sa terminologicky spresňuje vzhľadom na ústavu.
c) zúčastňovať sa na vypúšťa sa: „verejných“ zhromaždeniach obyvateľov obce a vyjadrovať na nich svoj názor a zúčastňovať sa na zasadnutiach obecného zastupiteľstva,
DS: Terminológia zákona o obecnom zriadení sa zosúlaďuje s ústavou, ktorá ako jeden zo spôsobov uskutočňovania samosprávy obce ustanovuje inštitút zhromaždenia obyvateľov obce.
b) je v obci prihlásený na prechodný pobyt 4a), vypúšťajú sa slová: “alebo dlhodobý pobyt,“
DS: Ide o zosúladenie ustanovenia so zákonom č. 48/2002 Z. z. o pobyte cudzincov v znení neskorších predpisov, ktorý v súvislosti s pobytom cudzincov na území Slovenskej republiky transformoval dlhodobý pobyt na prechodný pobyt.
DS: Zmeny v príslušných ustanoveniach sa uskutočňujú vzhľadom na terminológiu ústavy, ktorá ustanovuje o miestnom referende.
(8) V záujme plnenia úloh obec spolupracuje s orgánmi štátu. Orgány štátu poskytujú obciam pomoc v odborných veciach a potrebné údaje z jednotlivých evidencií vedených orgánmi štátu a podieľajú sa na odbornej príprave zamestnancov obcí a poslancov obecných zastupiteľstiev (ďalej len „poslanec“). Obce poskytujú orgánom štátu potrebné údaje pre jednotlivé evidencie vedené orgánmi štátu alebo pre úradné konania v rozsahu vymedzenom osobitnými zákonmi.
DS: Jednoslovná legislatívna skratka “poslanec” na skrátenie slov “poslanec obecného zastupiteľstva”, ktoré sa v zákone o obecnom zriadení používajú nejednotne, má odstrániť tento nedostatok. Vzhľadom na zavedenie uvedenej legislatívnej skratky sa v príslušných bodoch návrhu zákona vykonávajú potrebné úpravy.
DS: Ustanovuje sa právomoc súdu ako nezávislého štátneho orgánu na rozhodovanie sporov, ktoré vznikajú z verejnoprávnych zmlúv (správnych dohôd), ktorých účastníkmi sú obce, prípadne obec a štát. V právnom poriadku dosiaľ nie je určený orgán, ktorý by tieto spory rozhodoval.
Verejnoprávna zmluva je dvojstranný alebo viacstranný právny úkon, ktorým vznikajú, menia sa alebo sa zrušujú práva a povinnosti v oblasti verejného práva. Podstatnými znakmi verejnoprávnej zmluvy sú teda realizácia úloh verejnej správy, jej uzavretím vznikajú vzťahy verejnoprávnej povahy s právotvornými (konštitutívnymi) účinkami a aspoň jeden zo subjektov tejto zmluvy je orgán verejnej správy. Účelom verejnoprávnej zmluvy je zabezpečiť plnenie verejnoprávnych úloh, čo tento typ zmluvy odlišuje od súkromnoprávnej zmluvy. Verejnoprávna zmluva sa posudzuje podľa svojho obsahu. Zákon o obecnom zriadení upravuje viacero verejnoprávnych zmlúv, napríklad dohodu o zlúčení obcí a dohodu o rozdelení obce (§ 2a), zmluvu uzavretú na účel uskutočnenia konkrétnej úlohy alebo činnosti, zmluvu o zriadení spoločného obecného úradu (§ 20a), zmluvu o zriadení združenia obcí (§ 20b). Taktiež iné právne predpisy upravujú verejnoprávne zmluvy, napríklad zákon č. 130/2005 Z. z. o vojnových hroboch v znení neskorších predpisov zmluvu o poskytnutí finančného príspevku zo štátneho rozpočtu na slovenský vojnový hrob v zahraničí (§ 4 ods. 5), zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov zmluvu o poskytnutí dotácie zo štátneho rozpočtu na financovanie projektu v tejto oblasti (§ 13 ods. 1 a 2).
(7) Vyhodnotenie pripomienok sa musí predložiť poslancom obecného zastupiteľstva -vypúšťa sa v písomnej forme najneskôr tri dni pred rokovaním obecného zastupiteľstva o návrhu nariadenia.
(2) Funkcia poslanca obecného zastupiteľstva – vypúšťa sa je nezlučiteľná s funkciou
(3) Počet poslancov obecného zastupiteľstva – vypúšťa sa na celé volebné obdobie určí pred voľbami obecné zastupiteľstvo podľa počtu obyvateľov obce takto:
d) rozhodovať o zavedení a zrušení miestnej dane a ukladať miestny poplatok,5a) namiesto: “rozhodovať o zavedení a zrušení miestnej dane alebo miestneho poplatku podľa osobitných predpisov“,
DS: Úprava sa zosúlaďuje so zákonom č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Podľa citovaného zákona obec môže ukladať miestne dane, teda môže rozhodnúť o ich zavedení alebo zrušení, avšak uvedený miestny poplatok obec má povinnosť ukladať.
f) vyhlasovať miestne referendum o najdôležitejších otázkach života a rozvoja obce a zvolávať zhromaždenie obyvateľov obce namiesto: “verejné zhromaždenia občanov“,
i) určiť plat starostu podľa osobitného zákona 11) a určiť najneskôr 90 dní pred voľbami na celé funkčné obdobie rozsah výkonu funkcie (úväzku) starostu; zmeniť počas funkčného obdobia na návrh starostu rozsah výkonu jeho funkcie (úväzku), namiesto: „.určovať organizáciu obecného úradu a určovať plat starostu a hlavného kontrolóra“,
DS: Zákon č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov ustanovuje, že starostovi, ktorý nevykonáva funkciu v celom rozsahu (úväzkový starosta), patrí plat v pomernej časti zodpovedajúcej rozsahu vykonávanej funkcie. Jednoznačne sa ustanovuje, že určovanie úväzku starostu obce patrí do pôsobnosti obecného zastupiteľstva. V záujme právnej istoty starostu obce obecné zastupiteľstvo musí v dostatočnom predstihu pred komunálnymi voľbami určiť jeho úväzok na celé volebné obdobie. Počas funkkčného obdobia možno zmeniť (predĺžiť alebo skrátiť) úväzok starostu len na jeho návrh. Obecné zastupiteľstvo návrhom starostu obce nie je viazané.Rozsah výkonu funkcie nemožno chápať ako rozsah pôsobnosti, ale len ako čas postačujúci na výkon funkcie (ide o obdobu kratšieho pracovného času).
j) voliť a odvolávať hlavného kontrolóra obce (ďalej len „hlavný kontrolór“), určiť rozsah výkonu funkcie (úväzku) hlavného kontrolóra a jeho plat, schvaľovať odmenu hlavnému kontrolórovi, namiesto: „zriaďovať funkciu hlavného kontrolóra a určovať mu rozsah pracovného úväzku“,
DS: Pôsobnosť obecného zastupiteľstva týkajúca sa právneho postavenia hlavného kontrolóra a jeho platových náležitostí na rozdiel od platnej právnej úpravy sa sústreďuje v jednom ustanovení.
k) schvaľovať štatút obce, rokovací poriadok obecného zastupiteľstva a zásady odmeňovania poslancov, namiesto: “schvaľovať poriadok odmeňovania zamestnancov obce vypracovaný podľa osobitného predpisu, 11a) ako aj ďalšie predpisy (rokovací poriadok a pod.)“,
DS: Z pôsobnosti obecného zastupiteľstva sa vyčleňuje schvaľovanie poriadku odmeňovania zamestnancov obce, ktorý bude vydávať starosta, pretože je štatutárnym orgánom obce v pracovnoprávnych vzťahoch zamestnancov obce. Zároveň sa dopĺňa pôsobnosť obecného zastupiteľstva schvaľovať základný interný dokument obce – štatút, ako aj zásady odmeňovania poslancov obecného zastupiteľstva.
c) petíciu skupiny obyvateľov obce aspoň 30% oprávnených voličov. 12)
(5) Obecné zastupiteľstvo vyhlási miestne referendum podľa odseku 1 písm. a) a b) a odseku 4 tak, aby sa uskutočnilo do 90 dní od schválenia uznesenia o vyhlásení miestneho referenda.
DS: Podľa ústavy jedným zo spôsobov uskutočňovania samosprávy obce je miestne referendum. Vzhľadom na význam tohto inštitútu priamej demokracie sa rozširuje jeho zákonná úprava týkajúca sa najmä spôsobu kreovania komisie pre miestne referendum a náležitostí oznámenia o vyhlásení miestneho referenda.
Obec sa splnomocňuje, aby podrobnosti o organizácii miestneho referenda upravila na miestne podmienky právnym predpisom – všeobecne záväzným nariadením obce.
Zhromaždenie obyvateľov obce namiesto: “Verejné zhromaždenie obyvateľov obce“
Namiesto: „(1) Obecné zastupiteľstvo sa schádza podľa potreby, najmenej však raz za dva mesiace. Jeho zasadnutie zvoláva a vedie starosta, ak tento zákon neustanovuje inak. Prvé zasadnutie obecného zastupiteľstva zvolá starosta zvolený v predchádzajúcom volebnom období tak, aby sa uskutočnilo do 30 dní od vykonania volieb. Ak požiada o zvolanie zasadnutia obecného zastupiteľstva aspoň tretina poslancov obecného zastupiteľstva, starosta zvolá zasadnutie obecného zastupiteľstva do 10 dní od doručenia žiadosti na jeho konanie, ak žiadosť neobsahuje iný termín. Zasadnutie obecného zastupiteľstva možno uskutočniť aj vtedy, ak ho starosta nezvolá; v takomto prípade ho môže zvolať zástupca starostu alebo iný poslanec poverený obecným zastupiteľstvom. Návrh programu rokovania sa oznamuje a zverejňuje na úradnej tabuli aspoň tri dni pred zasadnutím obecného zastupiteľstva alebo, ak ide o mimoriadne zasadnutie, aspoň 24 hodín pred jeho konaním.“
DS: Na základe poznatkov z praxe sa predlžuje lehota na uskutočnenie zasadnutí obecného zastupiteľstva, a to aspoň raz za tri mesiace. Najmä v letných mesiacoch, v čase dovoleniek je problém s uskutočnením zasadnutia poslaneckého zboru obce v terajšej lehote dvoch mesiacov. Naďalej sa však zachováva základný princíp, že obecné zastupiteľstvo sa schádza podľa potreby vzhľadom na aktuálnosť prerokúvanej problematiky. Na žiadosť najmenej jednej tretiny poslancov, kde sa predpokladá nevyhnutnosť urýchleného riešenia problematiky, sa musí zasadnutie obecného zastupiteľstva uskutočniť najneskôr do 15 dní. Prvé zasadnutie obecného zastupiteľstva po komunálnych voľbách sa musí konať do 30 dní od týchto volieb.
Rokovanie obecného zastupiteľstva sa uskutočňuje len na území príslušnej obce. Navrhovaným riešením sa zabráni extrémnym situáciám, keď napríklad starosta obce zvolal rokovanie obecného zastupiteľstva dokonca mimo územia Slovenskej republiky.
(5) Obecné zastupiteľstvo schvaľuje návrh programu zasadnutia a jeho prípadnú zmenu na začiatku zasadnutia. Ak starosta odmietne dať hlasovať o návrhu programu zasadnutia obecného zastupiteľstva alebo o jeho zmene, stráca právo viesť zasadnutie obecného zastupiteľstva, ktoré ďalej vedie zástupca starostu. Ak zástupca starostu nie je prítomný alebo odmietne viesť zasadnutie obecného zastupiteľstva, vedie ho iný poslanec poverený obecným zastupiteľstvom.
DS: Upravuje sa mechanizmus zvolávania a vedenia zasadnutia obecného zastupiteľstva, ak tak neurobí starosta obce. V takomto prípade sa zverujú úlohy ďalším funkcionárom obce (zástupcovi starostu a iným poslancom). V určitých prípadoch sa zasadnutie obecného zastupiteľstva uskutoční na základe zákona.
Precizuje sa úprava týkajúca sa rokovania obecného zastupiteľstva so zreteľom na zabezpečenie jeho plynulého priebehu. Určuje sa postup schvaľovania programu rokovania. Ustanovujú sa následky pre starostu obce, ak nedá hlasovať o návrhu programu alebo ak zasahuje do práva poslanca predkladať obecnému zastupiteľstvu návrhy.
(8) Rokovania obecného zastupiteľstva sú zásadne verejné. Obecné zastupiteľstvo vyhlási rokovanie vždy za neverejné, ak predmetom rokovania sú informácie alebo veci chránené podľa osobitných zákonov; 12b) to neplatí, ak je predmetom rokovania obecného zastupiteľstva
(9) Ak obecné zastupiteľstvo zriadilo poradný orgán, vypočuje pred prijatím rozhodnutia vo veci, pre ktorú bol poradný orgán zriadený, jeho stanovisko.
(10) Ak na rokovaní požiada o slovo poslanec Národnej rady Slovenskej republiky, poslanec Európskeho parlamentu, zástupca vlády alebo štátneho orgánu, slovo sa mu udelí. Môže sa udeliť aj ktorémukoľvek obyvateľovi obce.
a) poslanca obecného zastupiteľstva – vypúšťa sa,
a) zvoláva a vedie zasadnutia obecného zastupiteľstva a obecnej rady, ak tento zákon neustanovuje inak a podpisuje ich uznesenia,
DS: Ustanovenie sa spresňuje, pretože zvolať a viesť zasadnutie obecného zastupiteľstva a obecnej rady môže v zákonom ustanovených prípadoch aj iná osoba ako starosta obce.
d) vydáva pracovný poriadok, organizačný poriadok obecného úradu a poriadok odmeňovania zamestnancov obce;12b) informuje obecné zastupiteľstvo o vydaní a zmenách organizačného poriadku obecného úradu ,
DS: Pôsobnosti starostu pri vydávaní vnútorných predpisov obce sa prispôsobujú jeho postaveniu štatutárneho orgánu v pracovnoprávnych vzťahoch zamestnancov obce. Starosta obce bude povinný informovať poslancov obecného zastupiteľstva o vydaní organizačného poriadku obce vzhľadom na kompetenciu obecného zastupiteľstva rozhodovať o rozsahu finančných prostriedkov na činnosť obecného úradu.
DS: Správnym orgánom už nemá byť starosta obce, ale obec ako právnická osoba, za ktorú starosta koná aj v správnych (administratívnoprávnych) vzťahoch. Starosta obce ako štatutárny orgán obce bude môcť rozhodovanie v mene obce o právnych pomeroch právnych subjektov v oblasti verejnej správy zveriť príslušnému zamestnancovi obce.
DS: Z dôvodu zamedzenia stretu súkromného a verejného záujmu sa navrhuje vylúčiť zo sistačnej právomoci starostu obce uznesenie o vyhlásení miestneho referenda o jeho odvolaní z funkcie.
(9) Obec namiesto: „Starosta“ môže právnickej osobe alebo fyzickej osobe oprávnenej na podnikanie uložiť pokutu do 6 638 eur, ak
(10) Pokutu možno uložiť do jedného roka odo dňa, keď sa obec dozvedela namiesto „starosta dozvedel“ o tom, kto sa konania podľa odseku 8 dopustil, najneskôr však do troch rokov od porušenia nariadenia alebo nesplnenia povinnosti podľa odseku 8 písm. c). Pri ukladaní pokút sa prihliada najmä na závažnosť, spôsob, čas trvania a následky protiprávneho konania. Na konanie o uložení pokuty sa vzťahuje všeobecný predpis o správnom konaní. 15) Pokuta je príjmom obce.
(11) Platové pomery starostu upravuje osobitný zákon. 11)
DS: V uplynulom období sa rozšírili pôsobnosti obcí predovšetkým decentralizáciou pôsobností z orgánov štátnej správy. Táto situácia kladie zvýšené nároky na úroveň vedomostí starostu obce. Preto je žiaduce, aby starosta obce si prehlboval vedomosti potrebné na riadny výkon jeho funkcie.
(5) Starosta je povinný skutočnosti podľa odseku 1 písm. d), g) a h) bezodkladne oznámiť obci.
DS: Účelom navrhovaných ustanovení je zabrániť situácii, aby funkciu starostu obce a poslanca obecného zastupiteľstva vykonávala osoba, ktorej mandát už zanikol a aby obec mohla požiadať o vyhlásenie nových volieb.
(1) Starostu počas neprítomnosti alebo nespôsobilosti na výkon funkcie zastupuje jeho zástupca, ktorého na návrh starostu na tento účel zvolí spravidla na celé funkčné obdobie obecné zastupiteľstvo z poslancov obecného zastupiteľstva. Obecné zastupiteľstvo môže zástupcu starostu kedykoľvek odvolať; ak zanikne mandát starostu pred uplynutím funkčného obdobia a nie je zvolený zástupca starostu, urobí tak aj bez návrhu starostu.
DS: Podľa doterajšej úpravy sa funkcia zástupcu starostu obsadzuje voľbou obecným zastupiteľstvom na návrh starostu obce vrátane vymedzenia rozsahu zastupovania. Častokrát však dochádza k situáciám, keď starosta podá návrh na voľbu svojho zástupcu, avšak obecné zastupiteľstvo ho neakceptuje. V snahe vyhnúť sa zbytočnému napätiu medzi orgánmi obce a so zreteľom na skutočnosť, že zástupca má zastupovať starostu obce a počas celého volebného obdobia s ním bezprostredne spolupracovať, umožňuje sa priamo starostovi obce, aby si spomedzi poslancov sám určil svojho zástupcu a určil mu aj rozsah zastupovania. Ak si starosta v ustanovenej lehote nezvolí svojho zástupcu, urobí tak obecné zastupiteľstvo.
Vzhľadom na rozsah pôsobností starostu, umožňuje sa v obciach nad 20 000 obyvateľov, aby si starosta určil dvoch zástupcov a zároveň určil aj ich poradie, v ktorom ho zastupujú.
Poverenie zastupovaním je formálny právny úkon, ktorý vyžaduje písomnú formu.
V pojme rozsah zastupovania je zahrnutý okrem rozsahu kompetenčného aj časový rozsah zastupovania (napr. iný rozsah kompetencií v čase prítomnosti starostu a iný v čase neprítomnosti).
DS: Ak sú v obci určení dvaja zástupcovia starostu a starostovi zanikne mandát počas funkčného obdobia, ustanovuje sa pravidlo, že starostu zastupuje zástupca starostu určený ako prvý v poradí.
(1) Obecné zastupiteľstvo môže zriadiť obecnú radu. Obecná rada je zložená z poslancov obecného zastupiteľstva- vypúšťa sa, ktorých volí obecné zastupiteľstvo na celé funkčné obdobie. Obecnú radu a jej členov môže obecné zastupiteľstvo kedykoľvek odvolať. Spôsob volieb upravuje rokovací poriadok obecného zastupiteľstva.
(2) Počet členov obecnej rady tvorí najviac tretinu počtu poslancov obecného zastupiteľstva – vypúšťa sa. V zložení obecnej rady sa prihliada na zastúpenie politických strán, politických hnutí a nezávislých poslancov v obecnom zastupiteľstve.
(4) Obecná rada sa schádza podľa potreby, najmenej raz za tri mesiace namiesto: „mesiac“. Jej zasadnutie zvoláva a vedie starosta alebo zástupca starostu, ak tak neurobí starosta.
DS: Lehota na uskutočnenie zasadnutí obecnej rady sa predlžuje na tri mesiace, aby lepšie zodpovedala potrebám praxe. Zmena súvisí so zmenou lehoty na uskutočňovanie zasadnutí obecného zastupiteľstva. Keďže obecná rada sa má schádzať podľa potreby, nič nebráni, aby sa schádzala aj častejšie.
Umožňuje sa, aby zasadnutie obecnej rady mohol zvolať a viesť aj zástupca starostu. Ide najmä o riešenie situácie, keď starosta je dlhodobo neprítomný.
(2) Komisie sú zložené z poslancov obecného zastupiteľstva – vypúšťa sa a z ďalších osôb zvolených obecným zastupiteľstvom.
(1) vypúšťa sa -Obecný úrad je výkonným orgánom obecného zastupiteľstva a starostu. Obecný úrad zabezpečuje organizačné a administratívne veci obecného zastupiteľstva a starostu, ako aj orgánov zriadených obecným zastupiteľstvom.
DS: Spresňuje sa postavenie obecného úradu vzhľadom na úlohy, ktoré plní.
c) vypracúva písomné vyhotovenia rozhodnutí obce namiesto: „starostu vydaných v správnom konaní“,
d) vykonáva nariadenia, uznesenia obecného zastupiteľstva a rozhodnutia obce namiesto: „starostu“.
DS: Starosta, ako najvyšší výkonný orgán obce, má vo vzťahu k obecnému úradu riadiacu funkciu.
(5) Organizáciu obecného úradu, počet zamestnancov a ich pracovné funkcie ustanovuje organizačný poriadok obecného úradu.
DS: Ustanovuje sa predmet úpravy organizačného poriadku obecného úradu.
Zverejnené 16.2.2011 -MB-
(3) Na zvolenie hlavného kontrolóra je potrebný súhlas nadpolovičnej väčšiny všetkých poslancov obecného zastupiteľstva – vypúšťa sa. Ak ani jeden z kandidátov takú väčšinu nezískal, obecné zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom. Ďalšie podrobnosti o spôsobe a vykonaní voľby hlavného kontrolóra a náležitosti prihlášky ustanoví obec uznesením.
DS: Sprísňuje sa spôsob odvolania hlavného kontrolóra obce. Pri odvolaní hlavného kontrolóra obce sa vyžaduje súhlas rovnakej väčšiny poslancov obecného zastupiteľstva ako pri jeho zvolení do funkcie.
(4) Hlavný kontrolór je povinný na požiadanie bezodkladne sprístupniť výsledky kontrol poslancom obecného zastupiteľstva – vypúšťa sa alebo starostovi.
DS: Vzhľadom na skutočnosť, že útvar hlavného kontrolóra obce je súčasťou obecného úradu, vykonávajú sa úpravy na zabránenie prípadným interpretačným problémom týkajúcim sa zaradenia tohto organizačného útvaru v rámci štruktúry obce.
Vypúšťa sa : „(4) Organizáciu útvaru hlavného kontrolóra ustanovuje obecné zastupiteľstvo v organizačnom poriadku.“
(4) Na platnosť zmluvy je potrebný súhlas nadpolovičnej väčšiny všetkých poslancov obecného zastupiteľstva - vypúšťa sa každej obce, ktorá je účastníkom zmluvy. Za záväzky vzniknuté voči tretím osobám zo zmluvy uzavretej na účel uskutočnenia konkrétnej úlohy alebo činnosti účastníci zmluvy zodpovedajú spoločne a nerozdielne, ak zmluva neustanovuje inak.
DS: Prax registrových orgánov (obvodných úradov v sídlach krajov) potvrdzuje, že absencia zákonnej úpravy vedenia registra združení obcí vrátane jeho obsahových náležitostí a ich relevantnosti sťažuje výkon štátnej správy na tomto úseku. Ďalej sa spresňujú niektoré ustanovenia upravujúce problematiku združenia obcí, týkajúce sa najmä vzniku, zrušenia a zániku tohto typu právnických osôb.
(5) Na platnosť zmluvy o zriadení združenia obcí je potrebný súhlas nadpolovičnej väčšiny všetkých poslancov obecného zastupiteľstva- vypúšťa sa každej obce, ktorá je účastníkom zmluvy. Súčasťou zmluvy o zriadení združenia obcí sú jeho stanovy.
a) zmluva o zriadení namiesto založení združenia obcí podpísaná starostami všetkých obcí, ktoré sa stávajú členmi združenia obcí, s uvedením ich mena, priezviska, rodného čísla, adresy trvalého pobytu, funkcie a názvu obce,
(3) Proti rozhodnutiu o odmietnutí registrácie možno podať do 15 dní od doručenia rozhodnutia splnomocnencovi opravný prostriedok na súd namiesto:krajský súd príslušný podľa sídla združenia, a ak ide o združenie s pôsobnosťou na celom území Slovenskej republiky, na Najvyšší súd Slovenskej republiky.
(3) Ak obvodný úrad v sídle kraja zistí, že združenie obcí vyvíja činnosť uvedenú v § 20d ods. 1, bezodkladne ho na to upozorní a vyzve ho, aby do jedného mesiaca od doručenia upozornenia od takej činnosti upustilo. Ak združenie obcí v tejto činnosti po určenej lehote pokračuje, obvodný úrad v sídle kraja vydá rozhodnutie o jeho rozpustení. Proti tomuto rozhodnutiu možno podať opravný prostriedok na súd. Ak združenie obcí zaniká rozhodnutím súdu, súd v rozhodnutí súčasne určí likvidátora – vypúšťa sa.
(4) Pri preskúmaní rozhodnutia podľa § 20d ods. 3 a § 20f ods. 3 postupuje súd podľa ustanovení Občianskeho súdneho poriadku o preskúmaní rozhodnutí iných orgánov. 17) Opravný prostriedok má odkladný účinok; ak sú na to závažné dôvody, môže súd na obdobie do právoplatnosti jeho rozhodnutia činnosť združenia obcí pozastaviť. V tomto období smie združenie obcí vykonávať len činnosť nevyhnutnú na plnenie jeho povinností podľa zákona. Súd rozhodnutie obvodného úradu v sídle kraja zruší, ak neboli dané dôvody na rozpustenie združenia obcí.
(8) Mestá spolu s názvom používajú označenie "mesto". Vypúšťa sa: „Pri výkone samosprávy používajú erb mesta, vlajku mesta, pečať mesta a mestské insígnie.“
DS: Ustanovenie sa vypúšťa ako nadbytočné, pretože na symboly mesta sa vzťahuje úprava symbolov obce. Navyše platné znenie je nesprávne, keďže mestské insígnie nepatria medzi symboly mesta, ale vyjadrujú postavenie osoby, ktorá mesto zastupuje (primátor mesta).
(2) Predstaviteľom namiesto: „Predstaveným“ mesta a jeho najvyšším výkonným orgánom je primátor mesta (ďalej len „primátor“).
DS: Nahradením slova “predstavený” slovom “predstaviteľ” vo vzťahu k primátorovi mesta sa sleduje spresnenie jeho postavenia.
. Na jeho postavenie sa vzťahujú ustanovenia tohto zákona o starostovi. Okrem toho primátor
Vypúšťa sa : „(4) Mestské zastupiteľstvo na návrh primátora zvolí najviac dvoch zástupcov primátora a na návrh primátora ustanoví rozdelenie úloh, okruh úkonov a činností, ktoré zástupcovia primátora sú oprávnení vykonávať.“
DS: Ustanovenie o zástupcoch primátora mesta sa vypúšťa z dôvodu úpravy zastupovania starostu obce, ktorá platí podporne.
(1) Poslanec vypúšťa sa: „obecného zastupiteľstva“ je povinný najmä
c) dodržiavať štatút obce, rokovací poriadok obecného zastupiteľstva a zásady odmeňovania poslancov, namiesto: „c) dodržiavať organizačný a rokovací poriadok,“
DS: Spresňujú sa povinnosti poslanca obecného zastupiteľstva vzhľadom na zmenu v bode 25 [§ 11 ods. 4 písm. k)].
vypúšťa sa :
„g) ak sa bez vážneho dôvodu a bez ospravedlnenia nezúčastní trikrát po sebe riadneho zasadnutia obecného zastupiteľstva,
DS : Podmienky zániku mandátu poslanca z dôvodu jeho neúčasti na zasadnutí obecného zastupiteľstva sa upravujú tak, aby nespôsobovali interpretačné problémy a nenarúšali slobodný a nezávislý výkon poslaneckého mandátu.
Mandát poslanca obecného zastupiteľstva –vypúšťa sa zanikne vzdaním sa len vtedy, ak vzdanie sa bolo urobené ústne do zápisnice alebo písomne; pri písomnom vzdaní sa mandátu jeho účinky nastávajú doručením obecnému úradu. Vzdanie sa mandátu nemožno vziať späť.
(8) Poslancovi, ktorý je na výkon funkcie zástupcu starostu dlhodobe plne uvoľnený zo zamestnania, patrí namiesto mzdy alebo inej odmeny v zamestnaní primeraný plat od obce. Jeho pracovný vzťah v doterajšom zamestnaní zostáva zachovaný za podmienok podľa osobitných predpisov.18b)
(8) Poslancovi možno poskytnúť odmenu najmä vzhľadom na úlohy a časovú náročnosť výkonu funkcie podľa zásad odmeňovania poslancov .
DS: Upravuje sa poskytovanie odmien poslancom obecného zastupiteľstva. Pri poskytovaní odmien sa bude prihliadať na to, aké úlohy poslanec plní a koľko času venuje výkonu funkcie. Cieľom je diferencovane odmeňovať poslancov za činnosť, ktorú vykonali pre obec. Doposiaľ si poslanci schvaľujú odmeny, hoci chýbajú zákonné kritériá, podľa ktorých by sa pri udeľovaní odmien postupovalo. Ak obec neprijme zásady odmeňovania s uvedením príslušných pravidiel na udelenie odmeny, poslancovi obecného zastupiteľstva nemožno poskytnúť odmenu.
Poslanec skladá sľub, ktorý znie: "Sľubujem na svoju česť a svedomie, že budem riadne plniť svoje povinnosti, ochraňovať záujmy obce, dodržiavať Ústavu Slovenskej republiky, ústavné zákony, zákony a ostatné všeobecne záväzné právne predpisy, a pri výkone svojej funkcie poslanca ich budem uplatňovať podľa svojho najlepšieho vedomia a svedomia.".
(1) Na konanie, v ktorom o právach, právom chránených záujmoch alebo povinnostiach právnických osôb a fyzických osôb rozhoduje pri prenesenom výkone štátnej správy obec, sa vzťahuje všeobecný predpis o správnom konaní15) namiesto: „rozhodujú pri prenesenom výkone štátnej správy starostovia obce sa vzťahujú všeobecné predpisy o správnom konaní 15a)“
(2) Na konanie, v ktorom o právach, právom chránených záujmoch alebo povinnostiach právnických osôb a fyzických osôb rozhoduje pri výkone samosprávy obec namiesto: „starosta“, vzťahuje sa všeobecný predpis o správnom konaní 15);o opravnom prostriedku rozhoduje súd, ak osobitný predpis 18c) neustanovuje inak .
Vypúšťa sa: „(3) Na výkon všeobecného dozoru nad dôsledným vykonávaním a zachovávaním zákonov a iných všeobecne záväzných právnych predpisov obcami sa vzťahujú všeobecné predpisy o výkone prokurátorského dozoru 19) s týmito odchýlkami:
1. protest prokurátora podaný proti nariadeniu obce alebo uzneseniu obecného zastupiteľstva, ako aj upozornenie prokurátora na nečinnosť alebo na porušovanie zákonov obecným zastupiteľstvom a jeho orgánmi (§ 10 ods. 2), prerokuje obecné zastupiteľstvo za účasti prokurátora,
2. ak starosta nevyhovie protestu prokurátora podanému proti nezákonnému rozhodnutiu, opatreniu alebo proti inému aktu starostu alebo ak nevyhovie upozorneniu prokurátora na porušenie zákonov a ostatných všeobecne záväzných právnych predpisov v postupe starostu pri prenesenom výkone štátnej správy, na ktorý sa nevzťahuje všeobecný predpis o správnom konaní, 15) rozhodne o nich orgán štátu podľa odseku 1 tretieho bodu.“
DS: Výkon všeobecného dozoru prokurátora nad dôsledným vykonávaním a zachovávaním zákonov a iných všeobecne záväzných právnych predpisov komplexne vrátane obcí upravuje zákon č. 153/2001 Z. z. o prokuratúre v znení neskorších predpisov. Vzhľadom na túto skutočnosť je úprava predmetnej problematiky v zákone o obecnom zriadení neopodstatnená.
Namiesto uvedenej problematiky sa v novom znení tohto ustanovenia navrhuje v záujme právnej istoty upraviť situáciu, ak Ústavný súd Slovenskej republiky vyhlási voľby do orgánu územnej samosprávy za neplatné alebo zruší ich výsledok. V tomto prípade sa uplatní nevyvrátiteľná domnienka o platnosti úkonov dotknutého orgánu.
(4) zrušený od 24.7.1999.
Ak sa v tomto zákone alebo osobitnokm predpise používa slovo „obec“, rozumie sa tým aj mesto, ak z tohto zákona alebo z osobitného predpisu nevyplýva, že ich ustanovenia vzťahujú len na obec alebo len na mesto.
DS: V prechodných ustanoveniach z dôvodu právnej istoty sa ustanovuje pravidlo týkajúce sa významu slova “obec” v platnom právnom poriadku. Taktiež sa ustanovuje primeraná lehota, v ktorej obec je povinná upraviť rokovací poriadok obecného zastupiteľstva v súlade so zmenami vykonanými touto novelou.
1c) Zákon Národnej rady Slovenskej republiky č. 191/1994 Z.z. o označovaní obcí v jazyku národnostných menšín.
3) § 3 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov, § 34 zákona č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov.
4) Napríklad zákon č. 666/2004 Z. z. o ochrane pred povodňami v znení neskorších predpisov.
4a) § 8 zákona č. 253/1998 Z. z. v znení neskorších predpisov, § 17 zákona č. 48/2002 Z. z. v znení neskorších predpisov.
5b) Napríklad § 34 ods. 2 zákona č. 455/1991 Zb. o živnostenskom podnikaní (živnostenský zákon) v znení neskorších predpisov, § 30 písm. b) zákona Národnej rady Slovenskej republiky č. 168/1996 Z. z. o cestnej doprave, § 8 ods. 3 písm. f) zákona č. 139/1998 Z. z. o omamných látkach, psychotropných látkach a prípravkoch, § 3 ods. 1 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , § 8 ods. 5 písm. a) zákona č. 215/2001 Z. z. o ochrane genetických zdrojov rastlín pre výživu a poľnohospodárstvo, § 34 ods. 1 písm. c), d), e) a k) zákona č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší), § 16 ods. 1 písm. k) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, § 11 ods. 3 písm. b) bod 9 zákona č. 656/2004 Z. z. o energetike a o zmene niektorých zákonov, § 21 ods. 3 písm. d) a odsek 4 písm. c) zákona č. 171/2005 Z. z. o hazardných hrách a o zmene a doplnení niektorých zákonov, § 23 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov.
5d) Zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 397/2008.
7) Zákon č. 85/2005 Z. z. o politických stranách a politických hnutiach v znení neskorších predpisov.
8c) § 63 ods. 1 písm. a) zákona č. 38/1993 Z. z. o organizácii Ústavného súdu Slovenskej republiky o konaní pred ním a o postavení jeho sudcov v znení neskorších predpisov.
12a) zákon č. 428/2002 Z.z. o ochrane osobných údajov v znení neskorších predpisov.
12b) § 1 ods. 3 písm. b) zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov .
13) § 20 Občianskeho zákonníka.
15b)§ 2 písm. a) zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov.
17a) § 70 až 75a zákona č. 513/1991 Zb. Obchodný zákonník v znení neskorších predpisov.
18b) § 136 ods. 2 Zákonníka práce, v znení zákona č. 210/2003 Z. z.
Aktualizované 17.2.2011
Súčasne boli schválené tieto novelizácie zákonov:
(do platného zákona sú len pre orientáciu a prehľadnosť vložené novelizačné body)
Zákon Slovenskej národnej rady č. 445/1990 Zb., ktorým sa upravujú podmienky predaja a rozširovania tlače a iných vecí spôsobilých ohroziť mravnosť sa mení takto:
(1) Fyzické a právnické osoby 1) môžu predávať a rozširovať tlač a iné veci, ktoré sú spôsobilé ohroziť mravnosť, len za podmienok ustanovených týmto zákonom. Vypúšťa sa: „ak touto činnosťou nepáchajú trestný čin. podľa § 205 Trestného zákona č. 140/1961 Zb. v znení zákona č. 175/1990 Zb.“
(2) Tlačou a vecami podľa odseku 1 sa rozumie pre účely tohto zákona periodická tlač 2) a neperiodická tlač, audiovizuálne záznamy, vyobrazenia alebo iné predmety, ktoré môžu svojím obsahom a charakterom ohroziť mravnosť alebo vyvolať verejné pohoršenie (ďalej len "veci").
(1) Predaj a rozširovanie vecí sa môže uskutočňovať v osobitných predajniach alebo iných priestoroch na to schválených (ďalej len "schválené priestory") obcou; pôsobnosť obce je výkonom samosprávy. Vypúšťa sa: „príslušným orgánom štátnej správy“.
DS: Ustanovuje sa samosprávna pôsobnosť obce pri schvaľovaní priestorov, v ktorých možno predávať a rozširovať veci spôsobilé ohroziť mravnosť.
(2) Schválené priestory podľa odseku 1 nesmú byť umiestnené v blízkosti škôl a školských zariadení 4) a priestorov, v ktorých sa vykonávajú náboženské obrady.
Fyzické a právnické osoby musia pri predaji a rozširovaní vecí dodržiavať tieto podmienky:
a) veci nesmú byť vystavované vo výkladoch a verejne propagované,
b) predaj a rozširovanie vecí nesmú uskutočňovať osoby mladšie ako 18 rokov,
c) vstup do schválených priestorov nemožno povoliť osobám mladším ako 18 rokov.
(1) Priestupku sa dopustí ten, kto poruší povinnosť podľa § 2 ods. 1 a § 3.
(2) Za priestupok podľa odseku 1 možno uložiť pokutu do 331 eur.
(3) Priestupky podľa tohto zákona prejednáva obvodný úrad a v blokovom konaní obecná polícia a orgán Policajného zboru.
(4) Na priestupky a ich prejednávanie sa vzťahuje všeobecný predpis o priestupkoch.5)
DS: Precizuje sa úprava priestupkov vo veciach predaja a rozširovania tlače a iných vecí spôsobilých ohroziť mravnosť.
(1) Obvodný úrad uloží pokutu od 500 eur do 10 000 eur fyzickej osobe – podnikateľovi a právnickej osobe, ktorá poruší povinnosť podľa § 2 ods. 1 a § 3.
(2) Obvodný úrad pri ukladaní pokuty prihliada na závažnosť, spôsob, čas trvania a následky porušenia povinnosti.
(3) Pokutu podľa odseku 1 možno uložiť do dvoch rokov odo dňa, keď sa obvodný úrad dozvedel o porušení povinnosti, najneskôr však do troch rokov odo dňa, keď k porušeniu povinnosti došlo.
(4) Na ukladanie pokút sa vzťahuje všeobecný predpis o správnom konaní.6)
DS: Zákon sa dopĺňa o úpravu administratívneho trestania za iné správne delikty než priestupky za porušenie jeho ustanovení právnickými osobami a fyzickými osobami oprávnenými podnikať.
1) § 2 ods. 2 zákona č. 513/1991 Zb. Obchodný zákonník v znení neskorších predpisov.
2) § 2 ods. 1 zákona č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon).
3) – vypúšťa sa.
4) Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov
5) Zákon Slovenskej národnej rady č. 372/1990 Zb. o priestupkoch v znení neskorších predpisov.
Zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení zákona Národnej rady Slovenskej republiky č. 293/1995 Z. z., nálezu Ústavného súdu Slovenskej republiky č. 398/1998 Z. z., zákona č. 97/1999 Z. z., zákona č. 226/2000 Z. z., zákona č. 124/2002 Z. z., zákona č. 514/2003 Z. z., zákona č. 551/2003 z. z., zákona č. 324/2004 Z. z., zákona č. 586/2004 Z. z., zákona č. 546/2005 Z. z., zákona č. 94/2006 Z. z., zákona č. 122/2006 Z. z., zákona č. 71/2008 Z. z. a zákona č. 520/2008 Z. z. sa dopĺňa takto:
1. § 63 sa dopĺňa odsekom 6, ktorý znie:
(6) Ústavný súd rozhodne o sťažnosti na neústavnosť alebo nezákonnosť volieb do orgánu miestnej samosprávy alebo proti výsledku volieb do orgánu miestnej samosprávy do 90 dní od doručenia sťažnosti .
2. Za § 79a sa vkladá § 79b, ktorý vrátane nadpisu znie:
Prechodné ustanovenie účinné od 1. apríla 2010
DS: V súvislosti s nálezmi Ústavného súdu Slovenskej republiky, ktorými boli (často po viac ako roku) voľby do orgánov samosprávy obce vyhlásené za neplatné, vznikajú problematické situácie najmä ohľadne dosiaľ vykonaných úkonov dotknutého orgánu obce. To spôsobuje napätie v územnej samospráve. Preto je žiaduce, aby ústavný súd v rámci svojich možností rozhodol vo veci samej čo najskôr. Navrhuje sa, aby ústavný súd vo veciach ústavnosti a zákonnosti volieb do orgánov územnej samosprávy rozhodol v primeranej zákonnej lehote, a to najneskôr do 90 dní od doručenia volebnej sťažnosti. Táto lehota sa nebude vzťahovať na konania, ktoré sa začali a neskončili pred účinnosťou tejto novely.
Zákon č. 153/2001 Z. z. o prokuratúre v znení zákona č. 458/2003 Z. z. a zákona č. 36/2005 Z. z. sa dopĺňa takto:
„(3) Ustanovenie odseku 1 písm. a) sa nevzťahuje na konanie o proteste prokurátora proti rozhodnutiu obce pri výkone samosprávy, ak o opravnom prostriedku proti rozhodnutiu obce rozhoduje súd. Obec rozhodne o proteste prokurátora do 30 dní od doručenia protestu.“.
DS: V prípadoch, keď o opravnom prostriedku proti rozhodnutiu obce pri výkone samosprávnej pôsobnosti obce je príslušný rozhodnúť súd, v konaní o proteste prokurátora nemožno použiť časť ustanovenia za bodkočiarkou § 27 ods. 1 písm. a) zákona č. 153/2001 Z. z. o prokuratúre v znení neskorších predpisov, ktorá je síce formulovaná pre všetky orgány verejnej správy, avšak nezohľadňuje špecifikum postavenia obcí, ktoré nemajú bezprostredne nadriadený orgán.
Zákon č. 282/2002 Z. z., ktorým sa upravujú niektoré podmienky držania psov, sa mení takto:
1. V poznámke pod čiarou k odkazu 1 sa citácia „zákon č. 238/2001 Z. z. Colný zákon v znení zákona č. 553/2001 Z. z.“ nahrádza citáciou „zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov“.
2. V poznámke pod čiarou k odkazu 2 sa citácia „Napríklad zákon Národnej rady Slovenskej republiky č. 115/1995 Z. z. o ochrane zvierat, zákon č. 40/1964 Zb. Občiansky zákonník v znení neskorších predpisov, zákon č. 140/1961 Zb. Trestný zákon v znení neskorších predpisov.“ nahrádza citáciou „Napríklad zákon č. 39/2007 Z. z. o veterinárnej starostlivosti v znení neskorších predpisov.“.
3. V poznámke pod čiarou k odkazu 3 sa citácia „Zákon č. 379/1997 Z. z. o prevádzkovaní súkromných bezpečnostných služieb a podobných činností, o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o doplnení zákona č. 65/1965 Zb. Zákonníka práce v znení neskorších predpisov (zákon o súkromných bezpečnostných službách) v znení neskorších predpisov.“ nahrádza citáciou „Zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov.“.
4. V § 2 písm. a) bode 3 sa za slovom „záchranných“ vypúšťa čiarka a vypúšťajú sa slová „lokalizačných a likvidačných“.
5.V § 3 ods. 6 sa slová „100 Sk“ nahrádzajú slovami „3,50 eura“.
6. § 7 vrátane nadpisu znie:
(6) Výnosy z pokút sú príjmom rozpočtu obce okrem výnosov z pokút uložených v blokovom konaní orgánmi Policajného zboru, ktoré sú príjmom štátneho rozpočtu.“.
DS: Na základe poznatkov získaných z doterajšieho vykonávania sankčných ustanovení zákona sa spresňuje úprava problematiky priestupkov.
„5) § 24 a 25 zákona č. 300/2005 Z. z. Trestný zákon.
6) Zákon Slovenskej národnej rady č. 372/1990 Zb. o priestupkoch v znení neskorších predpisov.”.
Zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení nálezu Ústavného súdu Slovenskej republiky č. 263/2006 Z. z. a zákona č. 254/2007 Z. z. sa mení a dopĺňa takto:
1. V § 3 odsek 3 znie:
„(3) Obvodný úrad so súhlasom ministerstva môže zriadiť na výkon niektorých činností štátnej správy pracovisko obvodného úradu a určiť jeho územný obvod.“.
DS: Zjednodušuje a zefektívňuje sa postup obvodných úradov pri zriaďovaní pracovísk obvodných úradov. Platná právna úprava zriaďovania pracovísk obvodných úradov neumožňuje flexibilne reagovať na požiadavky obcí na približovanie štátnej správy v pôsobnosti obvodných úradov najmä občanom, pretože príloha č. 2 k zákonu priamo určuje obce, v ktorých obvodný úrad môže zriadiť svoje pracovisko. Z tohto dôvodu sa navrhuje postup pri zriaďovaní pracovísk obvodných úradov upraviť bez obmedzenia vyplývajúceho z uvedenej prílohy tak, že obvodný úrad môže zriadiť pracovisko a zároveň určiť jeho územný obvod so súhlasom ministerstva vnútra.
Pracovisko možno zriadiť predovšetkým v obciach mimo sídla obvodného úradu, avšak zákon nevylučuje možnosť zriadiť takéto pracovisko aj v obci, ktorá je sídlom obvodného úradu, najmä vo väčších mestách.
„(7) Obvodný úrad v rozsahu svojej pôsobnosti môže spolupracovať s orgánmi verejnej správy iných štátov, najmä na účel vzájomnej výmeny skúseností pri zabezpečovaní úloh štátnej správy.“.
DS: Spolupráca miestnych orgánov štátnej správy s obdobnými orgánmi iných štátov môže byť vzájomne prospešná, avšak chýba právna úprava, ktorá by v súlade s čl. 2 ods. 2 ústavy umožňovala obvodným úradom nadväzovať právne vzťahy v rámci medzinárodnej spolupráce. Preto sa všeobecným ustanovením rozširuje pôsobnosť obvodných úradov aj o tento úsek.
3. Príloha č. 2 sa vypúšťa.
Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 369/2004 Z. z., zákona č. 81/2005 Z. z., zákona č. 131/2005 Z. z., zákona č. 628/2005 Z. z., zákona č. 231/2006 Z. z., zákona č. 348/2007 Z. z., zákona č. 519/2007 Z. z., zákona č. 385/2008 Z. z., zákona č. 474/2008 Z. z., zákona č. 317/2009 a zákona č. 400/2009 Z. z. sa mení takto:
V § 1 ods. 3 písm. b) sa vypúšťajú slová „a schváleného zastupiteľstvom samosprávneho kraja alebo obecným zastupiteľstvom“.
DS: Navrhovaná úprava nadväzuje na článok I bod 37, podľa ktorého poriadok odmeňovania zamestnancov obce bude schvaľovať starosta obce. Okrem toho určenie oprávneného orgánu obce a samosprávneho kraja na schválenie uvedeného dokumentu vecne nepatrí do tohto zákona, ale do zákona o obecnom zriadení a zákona o samosprávnych krajoch.
Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Slovenskej národnej rady č. 369/1990 Zb. o obecnom zriadení, ako vyplýva zo zmien a doplnení vykonaných zákonom Slovenskej národnej rady č. 96/1991 Zb., zákonom Slovenskej národnej rady č. 130/1991 Zb., zákonom Slovenskej národnej rady č. 421/1991 Zb., zákonom Slovenskej národnej rady č. 500/1991 Zb., zákonom Slovenskej národnej rady č. 564/1991 Zb., zákonom Slovenskej národnej rady č. 11/1992 Zb., zákonom Slovenskej národnej rady č. 295/1992 Zb., zákonom Národnej rady Slovenskej republiky č. 43/1993 Z. z., zákonom Národnej rady Slovenskej republiky č. 252/1994 Z. z., zákonom Národnej rady Slovenskej republiky č. 287/1994 Z. z., zákonom č. 229/1997 Z. z., zákonom č. 225/1998 Z. z., zákonom č. 233/1998 Z. z., nálezom Ústavného súdu Slovenskej republiky č. 185/1999 Z. z., zákonom č. 389/1999 Z. z., zákonom č. 6/2001 Z. z., zákonom č. 453/2001 Z. z., zákonom č. 205/2002 Z. z., zákonom č. 515/2003 Z. z., zákonom č. 369/2004 Z. z., zákonom č. 535/2004 Z. z., zákonom č. 583/2004 Z. z., zákonom č. 615/2004 Z. z., zákonom č. 757/2004 Z. z., zákonom č. 171/2005 Z. z., zákonom č. 628/2005 Z. z., zákonom č. 267/2006 Z. z., zákonom č. 330/2007 Z. z., zákonom č. 334/2007 Z. z., zákonom č. 335/2007 Z. z., nálezom Ústavného súdu Slovenskej republiky č. 205/2008 Z. z., zákonom č. 384/2008 Z. z., zákonom č. 445/2008 Z. z., nálezu Ústavného súdu Slovenskej republiky č. .../2009 Z. z. a týmto zákonom.
DS: Vzhľadom na to, že zákon o obecnom zriadení bol novelizovaný viac ako tridsaťkrát, ako i so zreteľom na rozsah navrhovaných zmien a doplnení, navrhuje sa vyhlásenie jeho úplného znenia.
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 25.08.2019 20:52:54
Základné informácie / Alapinformációk
Kontakty / Elérhetőségek
Stránkové hodiny / Fogadóórák
Návštevník / Látogató
Pozoruhodnosti / Látnivalók
Pošta / Posta
Knižnica / Könyvtár
Cestovné poriadky / Menetrendek